ועדת הפנים ואיכות הסביבה, כנסת 16, פרוטוקול מספר 236, 2004-06-28 11:15

יורי שטרן: בוקר טוב לכולם.

יורי שטרן: חבר הכנסת אילן שלגי ביקש לחזור לדיון שקיימנו לפי הצעתו, ואני חושב שגם לפי הצעתו של חבר הכנסת אילן ליבוביץ, בנושא שדה התעופה בהרצלייה.

יורי שטרן: למעשה, בדיון הקודם כולם הסכימו למה שגם היה ידוע קודם לכן, שצריך להעתיק את שדה התעופה הזה למקום אחר.

יורי שטרן: דובר גם על הצעות ספציפיות שהוצעו.

יורי שטרן: אנחנו ביקשנו לקבל התייחסות למקומות האלה, כאשר באחת החלופות בעין שמר, הייתה בעיה ביטחונית.

יורי שטרן: הייתה לפחות עוד הצעה חלופית אחת, ועד כמה שידוע לנו הדברים לא זזים.

יורי שטרן: ביקשנו חוות דעת ואת התייחסותו של שר התחבורה.

יורי שטרן: לפני כמה שבועות אביגדור ליברמן שהיה אז שר התחבורה, אמר שמבחינת משרד התחבורה יש להאיץ את כל המאמצים להעתקת שדה התעופה.

יורי שטרן: אני מבקש מחבר הכנסת אילן שלגי שהוא מציע ההצעה להציג את הנושא.

אילן שלגי: אדוני יושב-ראש הוועדה, אני קודם כל רוצה להודות לך על שכינסת את הדיון הזה.

אילן שלגי: אני גם מודה לשר התחבורה לשעבר אביגדור ליברמן שכתב במכתב אליך שהוא ממליץ להיענות לבקשתי לקיים דיון בתיאום עם הגורמים המקצועיים במשרד התחבורה.

אילן שלגי: ממכתבו של שר התחבורה שהוא מיום ה-20 לאפריל אני למד שאחרי בחינה של החלופות השונות הכיוון הוא אל השדה בעין שמר.

אילן שלגי: ההתנגדות של מערכת הביטחון היא כנראה עומדת בפני פתרון.

אילן שלגי: כתוב פה כי "גורמים בכירים בחיל האוויר כבר הביעו נכונות בפתרון המוצע בדבר שילוב גורמי תעופה צבאיים ואזרחיים לעין שמר.

אילן שלגי: נכון.

אילן שלגי: נכון לעתה אנו נמצאים בתיאומים מול משרד הביטחון ברמת מנכ"לים".

אילן שלגי: זה נשמע טוב.

אילן שלגי: אני מקווה שאחרי למעלה מחודשיים מאז כתיבת המכתב, אנחנו כבר נשמע שבעין שמר מתחילים כבר להזיז את הדברים.

אילן שלגי: בכל אופן, אנחנו צריכים לזכור שמדובר פה בביטחונם של כ-200,000 תושבים באזור, כולל כמובן ריכוזי אוכלוסייה, בתי ספר, גני ילדים.

אילן שלגי: 85% מהפעילות של השדה הזה היא של בתי ספר לתעופה.

אילן שלגי: היה פה נציג נכבד של המשרד לאיכות הסביבה שאמר שזהו מגרש משחקים למבוגרים.

אילן שלגי: הוא נמצא פה גם היום ואנחנו נראה אם הוא עדיין בדעתו.

אילן שלגי: על כל פנים, גם אם יוחלט שיש מקום להשאיר שדה תעופה במקום שבו הוא נמצא, אין שום סיבה להשאיר שם את הפעילות של הוראת לימודי הטייס שמבלי להיות מומחה אפשר להבין שהסכנה הגדולה יותר לתושבים ולמי שנמצא בסביבה היא לימודי הטייס והיא מההקפות הרבות שעושים שם.

אילן שלגי: מה גם שזה כאמור 85% מהפעילות.

אילן שלגי: אני במיוחד מוטרד מדוחות שהוצגו כאן בפעם הקודמת שמדברים על כך שאין שאלה אם יהיה אסון, השאלה היא מתי יהיה אסון.

אילן שלגי: פה מדובר על מפגע בטיחותי.

אילן שלגי: אין מדובר בשדה כמו למשל השדה באילת או שדה-דב שהם שדות שנמצאים קרוב לריכוזי אוכלוסייה, אבל שם יש צורך אמיתי בשדה משום השדה הזה חשוב לצורך קיום התעבורה האווירית.

אילן שלגי: לעומת זאת, השדה הזה בהרצלייה-כפר שמריהו מהווה תחביב לבעלי מטוסים פרטיים, ולימודי טייס על-ידי אנשים שחפצים בתחביב הזה.

יורי שטרן: חלק מהנוכחים כאן השתתף גם בדיון הקודם שהיו בו מתקפות על עצם הקיום של בתי הספר לתעופה והתחביב הזה.

יורי שטרן: אנחנו פה בסך הכול נתנו מגן גם לסוג זה של עיסוקים או תחביבים שיש להם בהחלט זכות להתקיים כמו תחביבים אחרים שאנשים אוהבים לעשות.

יורי שטרן: אבל, צריך להתחשב בנסיבות ובצרכים של אחרים.

יורי שטרן: נכון הוא שבמדינה קטנה כמו שלנו אין אפשרות למצוא מקום שהוא ריק מתושבים או משכונות מגורים.

יורי שטרן: אבל, מידת הצפיפות היא שונה, ולכן גם הסיכונים שאנחנו לוקחים על עצמנו כמדינה וכחברה הם שונים.

צביה בלאו: אנחנו רוצים לעדכן את כבוד הוועדה שניתן פסק דין ב-11 במאי של בית המשפט העליון בבג"ץ של עיריית הרצלייה, שבו השופטת בייניש מנסה באמת למצוא את האיזון בין הצרכים הכלכליים והציבוריים של הפעלת השדה, זה לא בדיוק רק תחביב אלא ישנו גם צורך ציבורי בלימוד טיסה, ובין הסיכונים שבהפעלת השדה.

יורי שטרן: לאן זזו אלה שקיימו את הפעילות הזאת?

מירי גרוסמן: לשום מקום.

מירי גרוסמן: צריך להבהיר שמאז אותו בג"ץ מפורסם בשנת 1970 רשות שדות התעופה יחד עם משרד התחבורה פועלים באופן מאוד מאוד נחרץ ושיטתי באמת לצמצם את הפעילות בשדה כשיש עיקרון של איזון אינטרסים בין צורכי הסביבה לבין הפעילות התעופתית שאגב בבג"ץ נקבע בצורה נחרצת שזאת תשתית לאומית.

מירי גרוסמן: תעבורה אווירית זה חלק היום מתעבורה בהחלט מהותית לא פחות מתחבורה יבשתית וזה לא רק תחביב.

מירי גרוסמן: להזכירכם, השדה הזה הוא שדה שהוא מסובסד כמעט כולו על-ידי רשות שדות התעופה, אבל מה לעשות שזהו צורך לאומי וזה נקבע נחרצות בבג"צים.

מירי גרוסמן: רשות שדות התעופה יחד עם משרד התחבורה פועל באופן שיטתי לצמצם את הפעילות באופן שהעיקרון הזה יתאזן.

יורי שטרן: אם פועלים נמרצות משנת 1970 בשביל לצמצם, אז ב-34 שנים שעברו מאז זה היה צריך להצטמצם עד לאפס.

מירי גרוסמן: באותו בג"ץ ב-1970 נאמר גם שהפעילות צריכה להצטמצם בהתאם לבנייה העכשווית שהייתה ב-1970, ועל המדינה לתת תשומת ליבה לנתיבי הטיסה בהרצלייה ולא להרחיב את ההתפתחות האורבנית מסביב.

מירי גרוסמן: עם כל הכבוד, הערים מסביב התעלמו מההערה הזאת וההתפתחות האורבנית מתקרבת לשדה.

מירי גרוסמן: אין לי טענה כלפיהם, אבל יחד עם זאת צריך לשים לב שהייתה גם הערת אגב באותו בג"ץ ידוע.

יורי שטרן: בכמה הצטמצמה הפעילות מ-1970 עד ל-01.06.2004 בהתאם להחלטה דאז?

מירי גרוסמן: בהתאם להחלטה דאז היה צריך בסך הכול לצמצם את הפעילות החקלאית, זה הכול.

מירי גרוסמן: אבל מאז אנחנו מיוזמתנו, והיו גם בג"צים של "אוויה" בגלל ששינינו - - -

אילן שלגי: את מדברת על ריסוס, על תעופה לצורכי חקלאות.

מירי גרוסמן: כן, בהחלט.

מירי גרוסמן: אין פעילות.

יורי שטרן: זה לא הודות למאמצים שלכם.

יורי שטרן: הכול הפך לאורבני, ולא חקלאי.

מירי גרוסמן: לא, פעילות חקלאית עברה למנחתים בגללנו.

מירי גרוסמן: היא עובדת ממנחתים.

יורי שטרן: אבל, שאר הפעילות גדלה בסך הכול.

יוסף שפיצר: היא לא גדלה.

יוסף שפיצר: אני מבקש לציין שמשרד התחבורה לא מערער על הצורך להעביר את השדה.

יורי שטרן: מה הייתה עמדתכם בבג"ץ עכשיו?

יורי שטרן: מה הצגתם כנגד עיריית הרצלייה?

יוסף שפיצר: אנחנו הצגנו ואמרנו שאין בעיית בטיחות בשדה, השדה הוא בטיחותי, ושהשדה מוגבל מאוד בפעילות.

יוסף שפיצר: אני מבקש לציין שהשדה הוא חיוני לתעופה כללית.

יוסף שפיצר: יש שם הרבה מאוד תחזוקה של מטוסים, גם מטוסים פרטיים.

אילן שלגי: מה יש שם פרט למטוסים פרטיים ולבתי ספר פרטיים?

אילן שלגי: למה השדה הוא חיוני?

יוסף שפיצר: אבל, רוב ההקפות עוברות מעל הכבישים.

יוסף שפיצר: אנחנו לא מערערים על הצורך.

אילן שלגי: האם אדוני מכיר את שכונת גן רש"ל?

יוסף שפיצר: אני מכיר.

אילן שלגי: עוברים מעליה כל הזמן.

אילן שלגי: יש שם בתי ספר וגני ילדים, אז אל תאמר לי שעוברים רק מעל הכבישים.

יוסף שפיצר: לא צריך להציג את זה כאסון לאומי.

יורי שטרן: תסביר לנו מה חיוני.

יורי שטרן: אני חושב שקיום התעופה הפרטית זה גם דבר נכון, אבל השאלה היא מהם האיזונים.

אילן שלגי: כלומר, לא במנחת הקיים בעין שמר.

יוסף שפיצר: במנחת הקיים בעין שמר, מערכת הביטחון לא מאפשרת לנו לפעול מכל מיני שיקולים.

אילן שלגי: האם זה ייעזר בתשתיות של עין שמר?

מירי גרוסמן: כן, זה בדיוק העניין.

מירי גרוסמן: זה מה שאנחנו רוצים.

יוסף שפיצר: משנת 1996 היו בשדה 121,000 הקפות, תנועות.

יוסף שפיצר: ב-2003 המספר ירד ל-86,000.

יוסף שפיצר: זה הקטנה של כמעט 30%.

יוסף שפיצר: השדה הזה לא פעיל בלילה, לא פעיל בשישי-שבת להקפות, לא פעיל בין 14:00- ל-16:00 למספר תנועות.

אילן שלגי: השאלה היא, האם אתם מפקחים על זה?

554: השדה סגור עד השעה 9:00 בשבת ואי אפשר להמריא.

554: צריך לבדוק את הדיווח הזה.

554: אולי המטוס המריא משדה-דב.

אילן שלגי: האם יש מקרים כאלה שאתם תופסים כאלו שלא מקפידים?

מירי גרוסמן: ודאי.

אילן שלגי: מר שפיצר, השאלה היא מידי כמה זמן אתה שם?

אילן שלגי: שמואל בן טובים נמצא שם כל יום.

אילן שלגי: אתה לא נמצא שם כל יום.

יוסף שפיצר: היום יש מפקח קבוע שיושב בשדה התעופה הרצלייה ואחד מהתפקידים שלו לבדוק שלא יעברו מעל רעננה.

יוסף שפיצר: יש תיכנון של הקפה והם צריכים להקפיד לעמוד בהקפה.

מירי גרוסמן: אני יכולה להעביר לך עותק של AIP.

לאה נס: האם המפקח נמצא שם כל זמן שיש טיסה?

יוסף שפיצר: חיובי, היום יש שם מפקח קבוע.

יורי שטרן: יש למתקן הזה כמה פונקציות.

יורי שטרן: אחת מהפונקציות הוא מתקן פרטי לאנשים שגרים בסביבה והמטוסים הפרטיים שלהם.

יורי שטרן: בנוסף לכך, יש את שיעורי התעופה והחזקת המטוסים.

יורי שטרן: מה משקל של כלי התעופה הפרטיים של התושבים באזור, לא אלה שמגיעים ללמוד או ללמד, בסך הכול של הפעילות?

יוסף שפיצר: אני לא יודע את המספר.

יוסף שפיצר: יש חלק לא מועט של מטוסים פרטיים שמאוחסנים שם.

שמואל קנדל: האינפורמציה קיימת.

שמואל קנדל: היא פשוט לא זמינה.

שמואל קנדל: אני יכול לספק את האינפורמציה.

יורי שטרן: איך אפשר לפתור בעיה אם אתם לא מודעים לפרמטרים השונים שלה?

יורי שטרן: את בתי הספר אפשר להעביר למקומות יותר מרוחקים.

יורי שטרן: בעיניי, התעופה הפרטית של תושבי הרצלייה והאזור היא בעיניי דבר חשוב .

יורי שטרן: מדובר בכל זאת בשכבה דלה יחסית של אנשים עשירים בארץ ואני בעד ש - - -

רמי שדה: מציירים פה תמונה מעוותת.

רמי שדה: לפי ההגדרה שלך, גם מטוס של "ארקיע" ושל "ישראייר" זה מטוס פרטי.

יורי שטרן: לא, אלה חברות גדולות.

מירי גרוסמן: אלה חברות פרטיות.

יורי שטרן: ולכן, אין בעיה להעתיק את זה.

יורי שטרן: החברות הגדולות פחות רגישות למיקום.

יורי שטרן: אם זה עוד כמה עשרות קילומטרים זה לא משבש להם.

יורי שטרן: מה המרחק בין זה ועד עין שמר?

יוסף שפיצר: אנחנו בעד עין שמר.

יוסף שפיצר: לפני שבוע הייתה פגישה אצל מנכ"ל משרד התחבורה יחד עם מערכת הביטחון.

יוסף שפיצר: מערכת הביטחון מתנגדת בתוך המנחת הקיים בעין שמר להפעיל תעופה אזרחית.

יורי שטרן: היא מציעה משהו בסמוך לזה.

יוסף שפיצר: הם הציעו אפשרויות.

יוסף שפיצר: אפשרות אחת היא סמוך למנחת עין שמר.

יוסף שפיצר: אפשרות אחרת היא לאפשר לנו פעילות במנחת מגידו שגם היום מוגבל.

יוסף שפיצר: יש עוד חלופה באזור שצריכה להיבחן עם הרשויות המקומיות.

יוסף שפיצר: זה מתאים לנו אבל עדיין לא הגענו לסיכום איתם.

יוסף שפיצר: צריך לבחון את העניין עם כל הרשויות הסטטוטוריות באזור האם הם מוכנות לאפשר לנו להקים שדה תעופה מחוץ לגדר של מנחת עין שמר.

צביה בלאו: אני רוצה להדגיש שבג"ץ עצמו דיבר על צמצום פעילות ההקפות בשדה תעופה הרצלייה ולא על סגירת השדה.

צביה בלאו: הוא הדגיש שזה רק צמצום הדרגתי.

מירי גרוסמן: תקראו את הפרסום האחרון של AIP מהראשון ליוני.

אילן שלגי: עו"ד בלאו, יש לנו כבוד לבג"ץ.

אילן שלגי: אבל אנחנו הרשות המחוקקת ומותר לנו להמליץ לרשות המבצעת או לדרוש ממנה לעשות דברים.

אילן שלגי: הבג"ץ פסק בעתירות מסוימות וטוב שהוא גם קבע שצריך לצמצם את הפעילות.

אילן שלגי: אבל, הרשות המבצעת היא זו שאחראית על מיקום שדות תעופה, על קביעת נוהלים, על השגחה על הבטיחות וכו'.

אילן שלגי: זה שצריך לקיים את החלטת הבג"ץ ואנחנו שומעים שלא מקיים, זה דבר שצריך להתייחס אליו פה.

אילן שלגי: זה שהבג"ץ אמר שאין חובה להזיז את השדה זה לא אומר שאסור לנו לדרוש ממשרד התחבורה כן להזיז את זה.

אילן שלגי: הוא לא נתן צו, הוא לא אסר להעביר אותו.

אילן שלגי: הוא לא לקח את שיקול הדעת ממשרד התחבורה להחליט היום שכן מעבירים.

צביה בלאו: הוא העניק שיקול דעת למשרד התחבורה בין היתר למצוא חלופות אחרות, אבל למצוא את האיזון בין הצרכים של הטייס לצרכים אחרים.

מירי גרוסמן: יש תמימות דעים לגבי מציאת חלופה, רק צריך למצוא את החלופה.

אייל עזרא: לפני שבוע ב-20 ביוני התקיים דיון אצל מנכ"ל משרד התחבורה בהשתתפות של ראש מינהל התעופה האזרחית, רשות שדות התעופה, נציגי צה"ל ומשרד הביטחון.

אייל עזרא: בדיון הזה הוצגה עמדת שר הביטחון לגבי שדה תעופה עין שמר שניתן לאפשר הקמה של שדה תעופה בסמוך למנחת עין שמר, אבל לא בתוכו.

אייל עזרא: סוכם גם על-ידי מנכ"ל משרד התחבורה שייבחנו עוד שתי חלופות.

אייל עזרא: חלופה אחת היא חלופת חפר שיש למצות אותה.

אייל עזרא: לאורך כל הוועדות והדיונים והחלופות שעלו, החלופה הזאת עלתה כחלופה ישימה.

אייל עזרא: זה נכון שתכנונית אולי קשה ליישם אותה, אבל זוהי חלופה ישימה מבחינתנו והיא על דעת הצוות המקצועי.

יורי שטרן: מה זה חלופת חפר?

יורי שטרן: האם הכוונה לעמק חפר?

מירי גרוסמן: כן, תל יצחק.

שמואל קנדל: דיברו על תל-יצחק, נקודה.

אילן שלגי: גם בדיון פה לפני שנה דובר על תל-יצחק.

שמואל קנדל: נראה לי שלא רצוי שוועדת הפנים ואיכות הסביבה תמליץ על תל יצחק בגלל איכות הסביבה.

שמואל קנדל: זוהי שמורה.

אייל עזרא: אנחנו הצענו את חלופת מגידו.

אייל עזרא: זהו שדה תעופה שגם היום הוא משותף לפעילות אזרחית וצבאית.

אייל עזרא: אנחנו מאפשרים שם פעילות אזרחית בסופי שבוע.

אייל עזרא: חלופה נוספת שדיברתי עליה קודם היא חלופת עין שמר, אבל בכל מקרה לא בתוך המתקן הצבאי, אלא בסמוך.

אילן שלגי: בעל מטוס פרטי שגר בעיר רחובות נוסע היום לכפר שמריהו.

אילן שלגי: כלומר, אם אתה תפתח את שדה התעופה בשדה תימן, אז לגביו המרחק לא ישתנה.

אילן שלגי: אני לא יודע כמה אנשים שהם בעלים של מטוסים מתגוררים בגליל וכמה גרים בעומר?

רמי שדה: רובם מסביב לשדה.

יורי שטרן: נניח וכל מה שלא נוגע למטוסים הפרטיים של תושבי האזור יזוז למקום אחר, האם זה מבחינתכם יפתור את הבעיה?

שמואל בן טובים: לא.

שמואל בן טובים: שדה תעופה או שהוא קיים או שהוא לא קיים.

שמואל בן טובים: אם יש שדה תעופה אז התשתית הזאת צריכה לתת שירות ולהיות מנוצלת.

שמואל בן טובים: אי אפשר גם להשאיר שדה תעופה וגם לצמצם אותו לחמש טיסות של חמישה בעלי הון.

אילן שלגי: כלומר, העיקר הוא בתי הספר לטייס.

מירי גרוסמן: נכון, אין תשתית אחרת.

אילן שלגי: אז למה אני לא יכול לנסוע עוד חצי שעה כדי ללמוד טייס?

מירי גרוסמן: לאן תיסע?

מירי גרוסמן: עטרות הייתה אופציה אבל היא נסגרה.

מירי גרוסמן: אין ויכוח, יש היום צוות.

אייל עזרא: אני אמרתי שאנחנו אפשרנו גם טיסות או שימוש במנחת שדה-תימן בסופי שבוע, ובמנחת ערד שגם הוא מנחת שמבחינתנו גם לשם ניתן להעביר את שדה התעופה הרצלייה.

אייל עזרא: אני רוצה לומר שאנחנו הצגנו מספר חלופות.

אייל עזרא: היה דיון שהתקיים ב-20 ביוני וכדי למקד את הדיון הצענו שלוש חלופות על דעת מנכ"ל משרד התחבורה והן: חפר, מגידו, ועין שמר מחוץ למתקן.

אייל עזרא: בראש הוועדה הזאת יעמוד ראש מינהל התעופה האזרחית והוא יבדוק את החלופות האלה ויגיש את המסקנות שלו בתוך שלושה חודשים.

אייל עזרא: בוועדה הזאת היו חברים גם מ.מ.י, משרד הפנים, וכמובן גם משרד הביטחון.

אייל עזרא: אני מביא שזה יביא לתיקון הנושא.

יורי שטרן: תאופיק חטיב ורמי שדה, אתם מייצגים את חובבני התעופה.

רמי שדה: אנחנו מייצגים ציבור של 850 טייסים שחברים באגודת התעופה, חלקם גם בבתי ספר.

רמי שדה: יש עוד קרוב ל-800-900 טייסים שהם לא רשומים כחברים באגודה.

554: אני רוצה להתייחס לכמה נקודות שהעלה חבר הכנסת אילן שלגי בנושא רעש וטווח סכנה.

554: אני חושב שגם הרעש של מטוסים של "ארקיע" שמגיעים מגובה 2,000 לנחיתה בשדה דב ועוברים מעל הרצלייה כי זה הנתיב, הוא פי שניים מהרעש של המטוסים שממריאים מהרצלייה שכל המשקל שלהם הוא 1,500-,1,600 ליברות שהן בערך 700 קילו, כולל הטייס, המדריך והדלק.

554: לא כדאי להזכיר מה יקרה אם חס וחלילה יתרחש אסון עם מטוס ג'מבו או מטוס מדגם 767 שממריא מנמל התעופה בן גוריון עם 200 טון דלק מעל העיר בת-ים שבו.

554: הפרופורציות בשני המקרים הן שונות.

554: בשלושים השנים האחרונות לא ידוע לי על בית ספר או על שערה אחת שנפלה מראשו של תושב כפר שמריהו, הרצלייה פיתוח, רעננה, שכונת עדה, או בכל האזור שמסביב, בגלל השדה.

יורי שטרן: אבל, מה יקרה אם זה יהיה במרחק של עוד 20-30 ק"מ?

554: אני לא יודע בדיוק מה הנזק שזה ייעשה.

554: צריך לעשות סקר ולבדוק מה יקרה אם השדה יועבר למקום אחר.

554: אתה שמעת מכולם שעד עכשיו אין עדיין חלופה.

יורי שטרן: נניח שתימצא חלופה.

יורי שטרן: האנשים שמתפרנסים מהעיסוק הזה מגיעים מכל מיני מקומות.

יורי שטרן: הם לא צמודים לגמרי למקום ההוא.

אילן שלגי: אני לא מבין איך זה מפרנס 700-800 משפחות.

רמי שדה: יש שם מוסכים, מדריכי טיסה.

מירי גרוסמן: יש את כל החזקת המטוסים השוטפת.

אילן שלגי: האם יש שם 700-800 עובדים?

554: בוודאי, כולל משפחות של טייסים ומסחריים וכו'.

554: לדעתי, המספר הוא אפילו יותר גדול.

רמי שדה: יש שם ארבעה-חמישה מוסכים, ובמוסך ממוצע יש חמישים עובדים.

אילן שלגי: בואו נלך לבקר שם.

אילן שלגי: סלח לי שאני אומר לך את זה אדוני, אל תיקח את זה אישית, אני לא מאמין לך שעובדים שם 700-800 איש.

אילן שלגי: תאופיק חטיב: אני אמרתי שמתפרנסות מזה 700-800 משפחות.

יורי שטרן: נציג רשות שדות התעופה, כמה אנשים להערכתם יכולים לעבוד שם?

שמואל קנדל: אני יכול לדעת כמה אנשי עובדי רשות שדות תעופה יש.

שמואל קנדל: אני יכול לומר כמה בתי ספר יש.

שמואל קנדל: אין לי מושג כמה אנשים מועסקים.

אילן שלגי: אם היית אומר 300 אנשים, הייתי אומר לך שאתה מגזים.

אילן שלגי: כשאתה אומר לי 700 אנשים אני אומר לך שאני לא מאמין לך.

554: האם אתה יודע מה מספר הרישיון שלי?

אילן שלגי: מה זה רלוונטי בכלל?

554: רובם עובדים בשדה שם.

554: האם הם עובדים ב"ארקיע"?

אילן שלגי: בוא נגיד שהמספר הוא בין 100 ל-300.

רמי שדה: מציירים פה תמונה של אסון לאומי.

רמי שדה: מומחים תכננו את ההקפה בהרצלייה.

רמי שדה: היו שם מיליוני הקפות מאז קום השדה הזה, ואפשר לספור על כף יד אחת את המקרים בהם מנוע דמם בזמן שהמטוס היה בהקפה.

רמי שדה: זה מתוכנן בצורה כזאת שהטייס ברוב המקרים מצליח לחזור לנחיתה בשדה מבלי לעשות שום נזק.

רמי שדה: אפשר לספור על כף יד אחת את המקרים שהטייס נחת בשדה פתוח.

רמי שדה: זה לא שהוא נוחת על הבתים של כפר שמרייהו.

רמי שדה: יש פה אינטרס נדל"ני מובהק להוציא את השדה הזה משם על מנת לעשות כסף.

מירי גרוסמן: זה נכון.

מירי גרוסמן: יש תוכנית ל-2,000 יחידות דיור וזה לא סוד.

אילן שדה: אני ראש מועצה אזורית מנשה ועין שמר נמצא בתחום שלה.

יורי שטרן: אבל עדיין לא קבעו את המיקום וכבר אתה רוצה לומר שאתה מתנגד.

אילן שדה: כן.

אילן שדה: קודם כל, אני רוצה למחות על כך שלא הוזמנו לדיון.

אילן שדה: אני קראתי בעיתון במקרה על זה שעתידה להיות ישיבה.

אילן שדה: אני התקשרתי והוזמנתי.

אילן שלגי: לא ביקשתי לשלוח אותם אליך לעין שמר.

אילן שלגי: אני אמרתי תנו לזה פתרון אחר.

מירי גרוסמן: אז לאיפה?

מירי גרוסמן: עטרות סגור.

אילן שדה: חבר הכנסת שלגי, גם שם יש גני ילדים ליד, וישנם מסביב בתי ספר.

אילן שדה: שער מנשה הוא המחנה הבריטי הישן של שדה התעופה.

אילן שדה: שם גרו הטייסים ושם הייתה כל התחזוקה.

אילן שדה: הם ממש צמודים.

אילן שדה: חבל בכלל לשקול את המקום הזה כי זה לא יהיה.

אילן שדה: המאבק על החץ לקח חמש שנים, והמאבק פה ייקח עשרים שנים.

אילן שדה: אנחנו לא ניתן לזה יד.

אילן שדה: לכן אני מציע להוריד את החלופה הזאת מסדר היום.

יורי שטרן: עוד אין החלטה בעניין של מיקום אלטרנטיבי.

יורי שטרן: אין ספק שלאן שלא נזוז יהיו בעיות נוספות.

554: יש לי הצעה שלא תפריע לאף אחד.

שמואל בן טובים: יש לעניין הזה שני אספקים.

שמואל בן טובים: אספקט אחד הוא לטווח ארוך יותר וזה מציאת חלופה לפינוי השדה.

שמואל בן טובים: האספקט השני הוא הקטנת המטרד ככל האפשר כל זמן שיש שדה.

שמואל בן טובים: לגבי הנושא הראשון אני רוצה לומר שאנחנו לא שותפים ואנחנו לא גם צריכים להיות שותפים בדיונים בין שרי הממשלה.

יורי שטרן: אל דאגה, גם לא תהיו שותפים.

שמואל בן טובים: נכון.

שמואל בן טובים: אני רק רוצה להזכיר שבדיון האחרון שהתקיים פה היה לפני פרסו הבג"ץ, והבג"ץ שכבר הוזכר פה כחוט השני שוזר פה קביעה אחת וזה אימון של השופטים בהבטחות של המדינה שאכן פועלים במרץ למציאת חלופה.

שמואל בן טובים: זה מה שמנע החלטה יותר חריפה בנושא הזה.

שמואל בן טובים: כמו ששמענו בשעה האחרונה סביב השולחן הזה, אנחנו נמצאים בדיוק באותה נקודה שהיינו בה במרץ 2003, שום דבר לא קרה.

מירי גרוסמן: לא תונח, יש הבדל.

שמואל בן טובים: - - לא תונח תוך שלוש שנים, אז יש סמכות.

שמואל בן טובים: אבל, אנחנו כבר ארבע שנים אחרי התמ"א, והמדינה לא השתמשה בסמכותה, ואני חושב שהוועדה הזאת יכולה להמליץ למינהל התיכנון ולממשלת ישראל, וזה יהיה גורם הלחץ הכי גדול על הממשלה לעשות משהו, להודיע שהיא מוציאה את שדה תעופה הרצלייה מתמ"א 15.

שמואל בן טובים: זה בסמכותה בהחלטה של יום אחד.

יורי שטרן: גם שדה-דב באותו מעמד.

שמואל בן טובים: המעמד החוקי הראשון שיש להם באופק זה תמ"א 15.

שמואל בן טובים: יתרה מזאת, רשות שדות התעופה ניסתה להגיש תוכניות לשדה התעופה בהרצלייה תחת הנחיות של הוועדה המחוזית בתל-אביב שהנחתה במפורש שהתוכניות יהיו תוכניות ששומרות על היקף הפעילות הנוכחית בשדה התעופה לכול היותר.

שמואל בן טובים: התוכניות שהתחילה רשות שדות התעופה להגיש לוועדה המחוזית ונזרקה מכל המדרגות, היו - - -

שמואל קנדל: זה לא נכון.

שמואל קנדל: אני הייתי בישיבה.

שמואל בן טובים: התוכניות האלה מדברות גם על הרחבת השטח וגם על הרחבת הפעילות, ולכן עד היום לא הגיעו לדיון בכלל בוועדה המחוזית.

שמואל בן טובים: הדבר היחידי שיש לי לתרום בנושא הזה הוא שהוועדה הזאת תילחץ על הוצאת שדה התעופה הרצלייה מתמ"א 15.

יוסף שפיצר: ראש המינהל ענה לך אישית.

שמואל בן טובים: הוא כתב שיש הצעה שהולכת לדיון.

מירי גרוסמן: זה לא נכון.

מירי גרוסמן: למה אתה גורם להתפתחות היישוב שלך?

מירי גרוסמן: היה כתוב בבג"ץ לא לגרום להתפתחות היישוב.

שמואל בן טובים: הגבול המזרחי של כפר שמריהו ליד פסי הרכבת לא השתנה במשך חמישים השנה האחרונות.

שמואל בן טובים: בית אחד לא נבנה מזרחית למסילה.

יורי שטרן: איך אתם יודעים שהרעש הוא דווקא משדה התעופה הזה ולא מאחר?

שמואל בן טובים: זה בעיקר המטוסים שעושים הקפות, זה ברור לגמרי גם מגובה הטיסה וגם מסוגי המטוסים.

שמואל קנדל: אבל, הוא יותר בטוח.

שמואל בן טובים: מטוס דו מנועי לא יכול להמריא בלי לחצות את המסילה.

שמואל בן טובים: אתם יודעים את זה ולמרות זאת אתם ממשיכים להתיר למטוסים דו מנועיים לטוס משם כשברור לחלוטין שיש פה ביזיון החלטה של בג"ץ.

שמואל בן טובים: אני חושב שאם רוצים להקל עד שיבוא הפתרון הגדול, אז צריך להחליט לאסור מהיום את התנועה של מטוסים דו מנועיים בשדה התעופה.

שמואל בן טובים: זה גם יחסוך רעש וגם ייתן קצת כבוד לבית המשפט העליון.

554: אני מבין את הנושא הנדל"ני שקיים שם, הקמת יחידות דיור.

שמואל בן טובים: אנחנו התחייבנו שבשדה שיפונה יוקם פארק.

554: אם ייקחו את הכסף הנדל"ני הגדול הזה וישקיעו אותו שלושה מייל מערבה בתוך הים, ויעבירו את השדה לים אז אף אחד שם לא יתלונן.

מירי גרוסמן: את זה רוצים תושבי תל-אביב עם שדה-דב.

דוד אזולאי: אדוני היושב ראש, אני חושב שאי אפשר מצד אחד לומר שצריך למנוע את הטיסות האלה, ומהצד השני לא לתת פתרונות לאלה שמעונינים בכך.

דוד אזולאי: אני חושב שצריך למצוא כאן את שביל הזהב על מנת שהדבר יתאפשר לשני הצדדים.

דוד אזולאי: שדה התעופה בהרצלייה כבר קיים הרבה שנים, ומה לעשות שלאחרונה רבו הטייסים והמטוסים.

דוד אזולאי: אפילו ידידנו תאופיק חטיב שהיה פעם מאוד עסוק בכנסת, עסוק היום בטיסות.

דוד אזולאי: כנראה שהנושא הזה מעניין.

דוד אזולאי: אי אפשר לומר שבזבנג אחד וגמרנו מפסיקים את הטיסות ובזה נגמר העניין, אלא צריך למצוא גם את הדרך שבה תהיה לתושבים שגרים בסביבה איכות חיים ושהם לא יסבלו משדה תעופה.

דוד אזולאי: כל מי שמתגורר ליד שדה תעופה יודע עד כמה הסבל הוא גדול.

אילן שלגי: אני רוצה לומר שני דברים.

אילן שלגי: ראשית, אני לא דיברתי על אסון לאומי, אלא דיברתי על חשש מאסון.

אילן שלגי: כאשר מדובר על טיסה של מטוס ג'מבו מבן-גוריון או על מטוס של "ארקיע" שנוחת בשדה- דב, אז הדברים אינם דומים כי פה מדובר על תעבורה אזרחית בינלאומית או פנים ארצית שזה צורך.

אילן שלגי: כמובן שצריך תמיד לצמצם את הסיכונים כמה שאפשר.

אילן שלגי: שנית אדוני היושב ראש, אנחנו התכנסנו פה ואתה שמעת שלפני שבוע היה דיון אצל מנכ"ל משרד התחבורה וזה חשוב.

אילן שלגי: אם אנחנו נחליט שאנחנו נבקר שם במועד שאתה תקבע, זה לכשעצמו יזיז את הדברים ואנחנו נוכל ללמוד גם בעיניים ולראות מה קורה שם.

יורי שטרן: יש לנו פה חילוקי דעות.

יורי שטרן: אני כן חושב שזה צורך.

יורי שטרן: זה אולי צורך חיוני קצת פחות מהתעופה הגדולה.

יורי שטרן: אבל יש כאן עניין של אימונים, יש פה עתודה מסוימת.

יורי שטרן: יש הרבה מאוד דברים שכן כדאי להתחשב בהם.

יורי שטרן: אבל, יש כאן שאלה של מחיר.

יורי שטרן: אנחנו גם מצטרפים לבקשתו של שמואל בן טובים לקבל את פירוט ההנחיות של מינהל התעופה.

מירי גרוסמן: אני מסרתי את זה קודם לכן.

מירי גרוסמן: זה ישנו.

מירי גרוסמן: זה פורסם ובהחלט להמלצה זה צומצם.

מירי גרוסמן: יש הגבלות וכו'.

יורי שטרן: הוועדה תנסה לצאת לשטח.

יורי שטרן: אני מקווה שנוכל לטוס אפילו לשם.

אילן שלגי: אני מבין שהוועדה שמינה מנכ"ל משרד התחבורה אמורה לתת מסקנות תוך שלושה חודשים.

אילן שלגי: בוא נהיה שם בעוד שלושה חודשים.

554: חבר הכנסת שלגי, בעולם המפותח משתדלים היום לעשות מנחת או שדה כמעט ליד כל עיירה או עיר.

554: אצלנו זה הפוך.

מירי גרוסמן: מי שלא מסיים חיל אוויר, אין לו איפה ללמוד.

יורי שטרן: אני מציע פה דווקא כן לסמוך על הגורמים המקצועיים שהם ייתנו לנו הערכה גם בהסתמך על הניסיון הבינלאומי.

יורי שטרן: אתם כמובן מוזמנים להציג גם את הגישה שלכם לאותה ועדה בינמשרדית, כאשר בעקבותיה אנחנו נבוא לשדה התעופה אולי בשביל השמעת הדוח שלהם.

אילן שלגי: אני מבקש שנכתוב בסיכום שמשרד התחבורה ומינהל התעופה ייתן לנו תשובה מוסמכת לעניין של המטוסים הדו-מנועיים.

אילן שלגי: האם זה יכול לעמוד בכללים או לא?

יורי שטרן: כן, זה נכון.

צביה בלאו: אולי זה ייבדק במסגרת הצוות.

מירי גרוסמן: למה?

מירי גרוסמן: יש הנחייה לא לעבור את הרכבת.

מירי גרוסמן: לא עוברים את הרכבת צפונה, ומה זה משנה איזה מטוס?

מירי גרוסמן: הם לא עוברים את הרכבת.

יוסף שפיצר: יש הגבלות שלמטוסים דו מנועיים אסור להם לעשות הקפות.

יורי שטרן: תודה רבה לכולם.

יורי שטרן: הישיבה נעולה.